Rizal (provincia)
- Para iti dadduma pay a kaipapanan, kitaen ti Rizal (panangilawlawag).
Ti Rizal ket maysa a provincia iti Filipinas a masarakan iti rehion ti CALABARZON iti Luzon. Ti kapitoliona ket ti Ciudad ti Antipolo, nupay kasta, ti pasdek ti provinsial a kapitolio ket adda iti Ciudad ti Pasig a paset ti Metro Manila. Kabeddengna ti Metro Manila iti daya, dagiti provincia ti Bulacan iti amianan, Quezon iti daya, ken Laguna iti abagatan.
Sigud a Morong ti nagan ti provincia Politico-Militar a Distrito iti babaen ti daan a provincia ti Manila. Napagbalin kas naan-anay a provincia idi 1901 ket napanaganan iti Rizal kas pammadayaw iti nailian a bannuar, Jose Rizal.
Addaan ti Rizal iti 13 nga ili ken 1 a ciudad.
Sigud a buklen ti 26 nga ili ti provincia iti pannakabangonna idi 1901: 14 manipud iti daan a provincia ti Manila (Las Piñas, Malabon, Makati, Parañaque, Mandaluyong, San Juan, Navotas, Muntinlupa, Taguig, Pateros, Pasig, Marikina, San Mateo, ken Montalban (Rodriguez itan)); ken 12 manipud iti Politico-Militar a Distrito ti Morong (Angono, Baras, Binangonan, Cainta, Antipolo, Cardona, Jalajala, Morong, Pilillia, Tanay, Taytay ken Teresa).
Idi Noviembre 7, 1975, ti 12 nga ili ti Las Piñas, Parañaque, Muntinlupa, Taguig, Pateros, Makati, Mandaluyong, San Juan, Malabon, Navotas, Pasig ken Marikina ket naisali iti baro a nabangon a rehion a Metro Manila ket 14 laengen nga ili ti nabati iti provincia ti Rizal.
vec_Latn ilo_Latn ilo_Latn ilo_Latn ilo_Latn ilo_Latn ilo_Latn